CELEX: 32005D0932
Language: hu
Date: 2005-12-21 00:00:00
Title: 2005/932/EK: A Bizottság határozata ( 2005. december 21. ) a 91/68/EGK tanácsi irányelv E. mellékletének a juh- és kecskefélék egészségügyi bizonyítványmintáinak naprakésszé tétele tekintetében történő módosításáról  (az értesítés a C(2005) 5506. számú dokumentummal történt)   (EGT vonatkozású szöveg)

23.12.2005   
            
            
               HU
            
            
               Az Európai Unió Hivatalos Lapja
            
            
               L 340/68
            
         A BIZOTTSÁG HATÁROZATA
   (2005. december 21.)
   a 91/68/EGK tanácsi irányelv E. mellékletének a juh- és kecskefélék egészségügyi bizonyítványmintáinak naprakésszé tétele tekintetében történő módosításáról
   (az értesítés a C(2005) 5506. számú dokumentummal történt)
   (EGT vonatkozású szöveg)
   (2005/932/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a juh- és kecskefélék Közösségen belüli kereskedelmére irányadó állat-egészségügyi feltételekről szóló, 1991. január 28-i 91/68/EGK tanácsi irányelvre (1), és különösen annak 14. cikke (2) bekezdésére,
   mivel:
   
               (1)
            
            
               A vágásra, hizlalásra és tenyésztésre szánt juh- és kecskefélék Közösségen belüli kereskedelmének egészségügyi bizonyítványmintái a 91/68/EGK irányelv E. mellékletének I., II. és III. mintájában szerepelnek.
            
         
               (2)
            
            
               Igazolási nehézségekkel kell számolni azokban a tagállamokban, ahol a hatósági állatorvos nem tudja igazolni az állandó tartózkodási helyre és helyzetre vonatkozó követelményeket, amely információk csak a gazdálkodó előtt ismeretesek.
            
         
               (3)
            
            
               Az egészségügyi bizonyítványban hangsúlyozni kell, hogy a bizonyítvány az állandó tartózkodási hely és helyzet követelményeire vonatkozóan a gazdálkodó nyilatkozatán és a juh- és kecskefélék azonosítási és nyilvántartási rendszerének létrehozásáról, és az 1782/2003/EK rendelet, valamint a 92/102/EGK és a 64/432/EGK irányelv módosításáról szóló, 2003. december 17-i 21/2004/EK tanácsi rendeletnek (2) megfelelően vezetett nyilvántartások vizsgálatán alapul.
            
         
               (4)
            
            
               A 91/68/EGK irányelvet ennek megfelelően módosítani kell.
            
         
               (5)
            
            
               Az e határozatban előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   A 91/68/EGK irányelv E. melléklete ezen irányelv mellékletének megfelelően módosul.
   2. cikk
   Ez a határozat 2006. február 15-től alkalmazandó.
   3. cikk
   Ennek a határozatnak a tagállamok a címzettjei.
   
      Kelt Brüsszelben, 2005. december 21-én.
      
         
            a Bizottság részéről
         
         Markos KYPRIANOU
         
            a Bizottság tagja
         
      
   
   
      (1)  HL L 46., 1991.2.19., 19. o. A legutóbb a 2004/554/EK bizottsági határozattal (HL L 248., 2004.7.22., 1. o.) módosított irányelv.
   
      (2)  HL L 5., 2004.1.9., 8. o.
   
   
      MELLÉKLET
      A 91/68/EGK irányelv E. melléklete a következőképpen módosul:
      
                  1.
               
               
                  Az I. mintában a 12.4.1. pont elé a következő pont kerül beillesztésre:
                  
                              „12.4.
                           
                           
                              A tulajdonos írásos nyilatkozatán vagy a gazdaságnak a 21/2004/EK tanácsi rendelet, különösen annak melléklete B. és C. részének megfelelően vezetett nyilvántartás és szállítási okmányok vizsgálatán alapul,”.
                           
                        
            
                  2.
               
               
                  A II. és III. minta 12.4. pontja helyébe a következő szöveg lép:
                  
                              „12.4.
                           
                           
                              A tulajdonos írásos nyilatkozatán vagy a gazdaságnak a 21/2004/EK tanácsi rendelet, különösen annak melléklete B. és C. részének megfelelően vezetett nyilvántartás és azon állatok mozgására vonatkozó iratok vizsgálatán alapul, amelyeket a berakodást, vagy – 30 naposnál fiatalabb állatok esetében – születésük óta ott neveltek, és a berakodást megelőző 21 napban semmilyen juh- és kecskeféle nem érkezett a származási gazdaságba, sem pedig harmadik országból származó párosujjú patás állat nem került oda behozatalra a származási gazdaságból történő kiszállítást megelőző 30 napon, kivéve, ha ezen állatokat a 91/68/EGK irányelv 4a. cikke (2) bekezdésének megfelelően hozták be;”.